# Nagan (revolver)

| Nagan M1895
 |
| --- |
|  Model Nagana M1895 proizveden 1941. godine u Tulskom arsenalu sa municijom 7.62×38mmR
 |
| Tip
 | revolver
 |
| Mjesto nastanka
 | Belgija Rusko Carstvo SSSR
 |
| Historija upotrebe
 |
| U upotrebi
 | 1895–1950-e (SSSR)
 |
| Koristio/li
 | See *Korisnici* |
| Ratovi
 | Bokserski ustanak Rusko-japanski rat Prvi svjetski rat Ruska revolucija 1917 Ruski građanski rat Španski građanski rat Zimski rat Drugi svjetski rat Kineski građanski rat Hukbalahap ustanak Korejski rat Vijetnamski rat
 |
| Historija proizvodnje
 |
| Dizajner
 | Emile & Léon Nagant
 |
| Dizajniran/a/o
 | 1886
 |
| Proizvođač
 | Nagant, Sovjetski arsenali u (Tuli i Iževsku), Państwowa Fabryka Karabinów
 |
| Proizveden/a/o
 | 1895–1945 (1895–1898 Nagant, 1899–1945 Tula, 1930 Varšava, 1943–1945 Iževsk)
 |
| Broj primjeraka
 | ~2,000.000
 |
| Varijante
 | podoficirska verzija s jednostrukom akcijom, sportski modeli kalibra .22 in
 |
| Specifikacije
 |
| Masa
 | 1.8 lb (0.8 kg), unloaded
 |
| Dužina
 | 10.5 in (235 mm)
 |
| Cijev (dužina)
 | 4.5 in (114 mm)
 |
|

---

 |
| Čahura
 | 7,62×38mmR 7,62mm Nagant
 |
| Kalibar
 | 7.62mm
 |
| Punjenja
 | dvostruka akcija/jednostrzka akcija
 |
| Brzina paljbe
 | 14–21 rounds/min
 |
| Brzina zrna
 | 272 m/s
 |
| Efektivni domet
 | 46 m
 |
| Sistem punjenja
 | doboš od 7 metaka
 |
| Nišani
 | fiksirani, prednji i zadnji
 |

**Nagan M1895** ili **Nagant M1895** je revolver koji je 1895. godine uveden kao standardno oružje oružanih snaga Ruskog Carstva, te je u prvim decenijama služio kao standardno naoružanje sovjetske Crvene armije.

Ime je dobio po svom dizajneru, belgijskom inženjeru Leonu Nagantu, poznatom po tome što je dizajnirao Mosin-Nagan, standardnu brzometnu pušku ruske carske vojske, uvedenu nekoliko godina ranije. Revolver je naručen kao zamjena za Smith & Wesson Model 3 i druge modele koji su koristili municiju sa crni barutom. U dobošu je imao 7 metaka posebno dizajniranih za taj model 7,62×38mmR, a specifičnost mu je bila u plinskom zatvaraču koji je omogučavao veću preciznost i brzinu metka, kompenzirajući tako relativnu slabost municije.

Iako se relativno sporo praznio i punio, Nagan M1895 je brzo stekao popularnost, prije svega zbog relativno jednostavne konstrukcije ali i otpornosti na vlagu, zimu i druge vremenske prilike. Koristio se i u burnim revolucionarnim događajima, te je upravo njime 1918. godine smaknuta ruska carska porodica. U ranim godinama sovjetske vlasti su ga članovi vladajuće Partije također koristili i kao svojevrsni statusni simbol, odnosno primanje revolvera sa petokrakom zvijezdom se smatrala izuzetnom počasšću. Iako je Nagan M1895 godine 1933. počeo biti mijenjan suvremenijim pištoljima Tokarev T-33, proizvodnja se nastavila sve do Drugog svjetskog rata, a iz vojne upotrebe je konačno povučen tek 1952. godine; u upotrebi se nakon toga neko vrijeme zadržao u miliciji i sovjetskim sigurnosnim službama.

## Korisnici

* Albanija
* Istočna Njemačka
* Sirija
* Belgija
* Finska - zarobljeni primjerci ili naslijeđeni iz doba Ruskog Cartstva
* Šablon:Country data Kazakstan - do 1996. godine među zaštitarskim službama
* Treći rajh - zarobljeni iz poljskih zaliha pod oznakom *Revolver 612(p)*, iz grčkih zaliha pod oznakom *Revolver 612(g)*,iz sovketskih zaliha pod oznakom *Revolver 612(r)*. S njima su bili naoružani pripadnici pomoćnih snaga *Polnische Polizei im Generalgouvernement* i *Hilfspolizei*
* Norveška
* Poljska
* Rusko Carstvo - službeno uveden 13. maja 1895
* Rusija - 1998. godine još uvijek korišten u dijelu policijskih snaga; do 2003. godine od poštanskih zaštitara; a do 2006. godine među zaštitarskim službama
* Sovjetski Savez
* Druga španska republika
* Švedska
* Kraljevina Jugoslavija
* Kraljevina Grčka
* Ukrajina - do 2014. godine među željezničkim zaštiotarima
* Filipini- nekoliko primjeraka je došlo do Filipina za vrijeme Revolucije i Filipinsko-američkog rata; koristio ga je ustanički general Antonio Luna

## Izvori

## Literatura

* Wilson, Royce: *"The Nagant M1895 Revolver"*. *Australian & New Zealand Handgun*, Issue 4 (January 2006).
* Kowner, Rotem (2006). *Historical Dictionary of the Russo-Japanese War*. The Scarecrow Press. ISBN 0-8108-4927-5.
* Gerard, Henrotin: *"The Nagant revolvers"*. *HLebooks.com*, Ebook (2001).
* Gerard, Henrotin: *"Nagant revolver Model 1878 explained"*. *HLebooks.com*, Ebook (2014).

## Vanjske veze

* Modern Firearms: Nagant model of 1895 (Belgium - Russia)
* Exploded Parts Diagram of M1895 Nagant Revolver Arhivirano 2012-03-19 na Wayback Machine-u
* NAGANT info
* Nagant 1895 Pictorial Arhivirano 2009-11-13 na Wayback Machine-u
*
*
* Nagant 1895 internal mechanism (modern technical drawing)